Την ίδια ώρα που η κυβέρνηση δεν δέχεται τους υγειονομικούς υπαλλήλους ώστε να συνομιλήσει μαζί τους σχετικά με τα αναγκαία μέτρα που πρέπει να παρθούν εντός ΕΣΥ, για να αντιμετωπιστεί η πανδημία του κορονοϊού, ενώ επιβάλλει απαγόρευση κυκλοφορίας, οι γιατροί καταγγέλλουν συνεχώς ότι δεν διαθέτουν ούτε γάντια και μάσκες ώστε να περιθάλψουν τους ασθενείς που έχουν χτυπηθεί από τον κορονοϊό. Η συγκεκριμένη πρακτική της κυβέρνησης είχε ως αποτέλεσμα επι των συνολικών 624 επιβεβαιωμένων κρουσμάτων COVID – 19 που έχουν ανακοινωθεί να είναι υγειονομικοί υπάλληλοι.

Όπως καταγγέλλει ο πρόεδρος του Σωματείου Εργαζομένων του Νοσοκομείου Ευαγγελισμός, Ηλίας Σιώρας στο τηλεοπτικό δελτίου του «Mega», υπάρχουν μεγάλες ελλείψεις σε υγειονομικό υλικό και επιπλέον οι Μονάδες Εντατικής Θεραπείας (ΜΕΘ) αλλά και οι γιατροί του δημοσίου δεν επαρκούν.

Μεταξύ των όσων είπε, ανέφερε ακόμα ότι «Δίνουμε τη μάχη, αλλά δεν είμαστε αναλώσιμοι, ενώ πρόσθεσε ότι περίπου 65 από τα επιβεβαιωμένα κρούσματα είναι υγειονομικοί υπάλληλοι, «δηλαδή πάνω από το 10%». Επίσης σημείωσε ότι οι μάσκες υψηλής προστασίας είναι λιγοστές. «Χρειαζόμαστε υλικό. Οι επόμενες δύο εβδομάδες είναι πράγματι πολύ κρίσιμες».

Επιπροσθέτως τόνισε ότι «ζητάμε επίταξη ιδιωτικών κλινών ΜΕΘ, ενώ και τα εργαστήρια που κάνουν το τεστ, πρέπει να επιταχθούν. Αυτά που ανακοινώνονται ως θετικά κρούσματα, δεν είναι ακριβή, είναι παραπάνω. Ζητάμε άμεσα προσλήψεις».

Οι συγκεκριμένες δηλώσεις έρχονται σε συνέχεια των εκκλήσεων το προηγούμενο διάστημα τόσο από τη ΠΟΕΔΗΝ, όσο και από την ΟΕΝΓΕ, για άμεση παροχή των αναγκαίων προστατευτικών μέσων αλλά και παραπάνω προσλήψεις στο ΕΣΥ, ώστε να γίνει εφικτή η καθυστέρηση της διασποράς του κορονοϊού και η περίθαλψη των ασθενών.